Bon Jovi

**Bon Jovi** er ei amerikansk rockegruppe frå Sayreville i New Jersey. Gruppa blei starta i 1983 og består av vokalist og namnebror Jon Bon Jovi (John Francis Bongiovi, Jr), gitarist Richie Sambora, keyboardist David Bryan, trommeslagar Tico Torres, og dessutan noverande bassist Hugh McDonald. Besetninga til gruppa har stort sett vore den same heile tida, det einaste unntaket er Alec John Such som slutta i 1994, som uoffisielt vart erstatta av Hugh McDonald. I 1986 blei gruppa verdskjend med sitt tredje album, *Slippery When* Wet. Det fjerde albumet til gruppa, *New Jersey*, var like suksessfullt i 1988 og mellom 1986 og 1995 hadde Bon Jovi 13 Top 40-hittar i USA. Av desse nådde fire førsteplassen på *Billboard* Hot 100: «You Give Love a Bad Name», «Livin' on a Prayer», «Bad Medicine» og «I'll Be There for You».

Gruppa har òg hatt Topp 10-hittar som «Wanted Dead or Alive», «Born to Be My Baby»,  «Lay Your Hands on Me», «Bed of Roses» og «Always». Singelen "It's My Life" frå 2000 gjorde Bon Jovi kjend for eit yngre publikum. Gruppa nyttar ulike stilarter i musikken sin, til dømes country på albumet *Lost Highway* frå 2007. *Lost Highway* debuterte på førsteplassen på Billboard 200, det same gjorde *The Circle* i 2009. 12. mars 2013 gav Bon Jovi ut sitt 12. studioalbum, *What About* Now. Bon Jovi har så langt gjeve ut 12 studioalbum, tre samlealbum og to livealbum. Dei er ei av dei mestseljande musikkgruppene gjennom tidene med over 130 millionar selde album, og har hatt over 2 700 konsertar i over 50 land for meir enn 35 millionar tilskodarar. Bon Jovi blei innlemma i UK Music Hall of Fame i 2006. Gruppa blei òg heidra med Award of Merit på American Music Awards i 2004, og som låtskrivarar og samarbeidspartnarar blei Jon Bon Jovi og Richie Sambora innlemma i Songwriters Hall of Fame i 2009. I 2018 blei gruppa innvotert i Rockens æresgalleri.

## Medlemmar

; Noverande

*Jon Bon Jovi – vokalist, gitar, piano, munnspill (1983&ndash;)
*Tico Torres – trommer, perkusjon (1983&ndash;)
*David Bryan – keyboard, vokal (1983&ndash;)
*Richie Sambora - Hovedgitarist (1959-)
med
*Hugh McDonald – bass, vokal (1994&ndash;)
*Bobby Bandiera – gitar (2003&ndash;) (turnemedlem)
*Lorenza Ponce – fiolin (2006&ndash;) (turnemedlem)
*Kurt Johnston – Hawaii-gitar (2006&ndash;) (turnemedlem)

;Tidlegare 
*Alec John Such – bass, vokal (1983&ndash;1994)

## Diskografi

* *[[Albumet Bon Jovi|Bon Jovi]]* (1984)
* *[[7800° Fahrenheit]]* (1985)
* *[[Slippery When Wet]]*  (1986)
* *[[New Jersey av Bon Jovi|New Jersey]]* (1988)
* *[[Keep the Faith av Bon Jovi|Keep the Faith]]* (1992)
* *[[These Days  av Bon Jovi|These Days]]* (1995)
* *[[Crush  av Bon Jovi|Crush]]* (2000)
* *[[Bounce  av Bon Jovi|Bounce]]* (2002)
* *[[Have a Nice Day  av Bon Jovi|Have a Nice Day]]* (2005)
* *[[Lost Highway (Bon Jovi album)|Lost Highway]]* (2007)
* *[[The Circle av Bon Jovi|The Circle]]* (2009)
* *[[What About Now  av Bon Jovi|What About Now]]* (2013)
* *[[Burning Bridges av Bon Jovi|Burning Bridges]]* (2015)
* *[[This House Is Not for Sale]]* (2016)
* *2020* (2020)
* *Forever* (2024)

## Turnéhistorie

* *[[Runaway Tour]]* (1983-84)
* *[[7800 Fahrenheit Tour]]* (1985)
* *[[Slippery When Wet Tour]]* (1986–87)
* *[[New Jersey Syndicate Tour]]* (1988–90)
* *[[Keep the Faith Tour]]* (1993)
* *[[I'll Sleep When I'm Dead Tour]]* (1993)
* *[[Crossroad Promo Tour]]*' (1994)
* *[[These Days Tour]]* (1995–96)
* *[[Crush Tour]]* (2000)
* *[[One Wild Night Tour]]* (2001)
* *[[Bounce Tour]]* (2002–03)
* *[[Have a Nice Day Tour]]* (2005–06)
* *[[Lost Highway Tour]]* (2007–08)
* *[[The Circle Tour]]* (2010)
* *[[Bon Jovi Live]]* (2011)
* *[[Because We Can: The Tour]]* (2013)
* *[[Bon Jovi Live!]]* (2015)
* *[[This House Is Not for Sale Tour]]* (2017-18)

## Kjelder


**Denne artikkelen bygger på «[[:nb:Bon Jovi|Bon Jovi]]» frå ,  den 22. mai 2018.*